Държавен вестник, бр. 2, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  2
МИНИСТЕРСТВА
И ДРУГИ ВЕДОМСТВА
ОФИЦИАЛЕН РАЗДЕЛ
МИНИСТЕРСТВО 
НА ВЪНШНИТЕ РАБОТИ
СПОРАЗУМЕНИЕ 
между правителството на Република Бълга­
рия и правителството на Султаната Оман за 
взаимно освобождаване от изискванията за 
притежаване на визи за краткосрочно преби­
ваване на притежателите на дипломатически, 
специални и служебни паспорти 
(Утвърдено с Решение № 800 от 22 ноември 
2024 г. на Министерския съвет. В сила от 
30 декември 2024 г.)
Правителството на Република България и 
правителството на Султаната Оман, 
наричани тук по-долу „Договарящи страни“, 
желаейки да улеснят пътуванията на своите 
граждани, притежатели на валидни диплома­
тически, служебни и специални паспорти на 
територията на държавата на другата Дого­
варяща страна, 
както и да укрепят приятелските отношения 
между двете държави, 
се споразумяха, както следва:
Член 1
Разпоредбите на това Споразумение ще 
се прилагат за притежателите на следните 
паспорти:
1. Дипломатически или служебен паспорт, 
издаден от правителството на Република 
България.
2. Дипломатически, служебен или специа­
лен паспорт, издаден от правителството на 
Султаната Оман.
Член 2
1. Притежателите на валидни паспорти, 
изброени в чл. 1, ще бъдат освободени от изис­
кването за притежаване на виза за влизане, 
пребиваване и напускане на територията на 
другата Договаряща страна.
2. Общата продължителност на пребивава­
нето по силата на т. 1 от този член не може 
да надвишава деветдесет (90) дни в рамките 
на всеки период от сто и осемдесет (180) дни. 
3. Всяко пребиваване, надвишаващо перио­
да по т. 2 от този член, ще се осъществява 
при спазване изискванията, предвидени в 
местното законодателство. 
Член 3
Притежателите на валидни паспорти, из­
брое­ни в чл. 1, не трябва да извършват никаква 
платена дейност по време на престоя си на 
територията на другата Договаряща страна. 
Член 4
Притежателите на валидни паспорти, 
посочени в чл. 1, ще влизат, преминават 
транзит или ще напускат територията на 
другата Договаряща страна през граничните 
контролно-пропускателни пунктове, отворени 
за международно преминаване на пътници.
Член 5
Притежателите на валидни паспорти, 
отбелязани в чл. 1, са длъжни по време на 
пребиваването си да съблюдават местното за­
конодателство, което е в сила на територията 
на другата Договаряща страна.
Член 6
Паспортите, изброени в чл. 1, трябва да 
бъдат валидни за период от най-малко шест 
(6) месеца след датата на влизането на тери­
торията на другата Договаряща страна.
Член 7
Това Споразумение не засяга правото на 
компетентните органи на всяка от Договаря­
щите страни да откажат влизане, да намалят 
периода на пребиваване или да го прекратят 
в съответствие с националните или междуна­
родните закони. Другата Договаряща страна 
следва да бъде незабавно уведомена писмено, 
по дипломатически път, за такова действие 
спрямо нейни граждани.
Член 8
В случай на изгубване, кражба, повреждане 
или изтичане срока на валидност на който 
и да е от паспортите, посочени в чл. 1, по 
време на пребиваването на територията на 
другата Страна съгласно чл. 2, пар. 2, дипло­
матическото представителство или консулска 
служба на държавата, чийто гражданин е 
притежателят на паспорта, е длъжно да му 
издаде документи за пътуване, които да му 
позволят да напусне територията на другата 
Договаряща страна. Дипломатическото пред­
ставителство или консулска служба е длъжно 
незабавно да уведомява другата Договаряща 
страна по дипломатически път за настъпването 
на всякакви такива обстоятелства.
Член 9
1. Договарящите страни ще си разменят 
образци на паспортите, изброени в чл. 1, по 
дипломатически път в срок от 30 (тридесет) дни 
след влизането в сила на това Споразумение.
2. При всяка промяна в образците на пас­
портите, разменени в съответствие с пар. 1 
на този член, Договарящите страни се задъл­
жават да разменят образци от променените 
паспорти по дипломатически път в срок от 
15 (петнадесет) дни преди датата на влизане 
в сила на промените.
3. Всяка Договаряща страна е длъжна да 
уведоми по дипломатически път другата До­
говаряща страна за промени в националното 
си законодателство, касаещи реда и условията 
за издаване, както и кръга на притежателите 
на изброените в чл. 1 паспорти, в рамките 
на 30 (тридесет) дни от датата на влизането 
в сила на тези промени.